**Oznam pre rodičov detí v poslednom ročníku MŠ**

**S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje posledný ročník materskej školy (ďalej len „MŠ“) ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada (návratka) o poskytnutie dotácie na stravu.**

**Dotácia na stravu sa od 01.05.2023 bude poskytovať v sume:**

* **1,40 eur za každý deň, v ktorom sa dieťa zúčastnilo výchovno-vzdelávacej činnosti v poslednom ročníku MŠ[[1]](#footnote-1) a odobralo obed,**

**V prípade, ak nedoručíte návratku zariadeniu školského stravovania v stanovenom termíne, na dieťa nebude možné poskytovať dotáciu na stravu, až kým v priebehu školského polroka o dotáciu na stravu nepožiadate. Žiadosť o poskytnutie dotácie na stravu je možné odvolať.**

**Rodičia uhrádzajú režijné náklady paušálne (na mesiac) 4,-€ a jednorázový príspevok 20,-€ (zálohová platba). V prípade, že sa dieťa nezúčastní vyučovacieho procesu a nebude vyhlásené zo stravy bude mu účtovaná plná suma za obed na tento deň. Z tohto dôvodu sa hradí zálohová platba, z ktorej bude plná suma obedov sťahovaná v prípade nevyhlásenia.**

**Vyhlásiť sa zo stravy je možné deň vopred do 13:45 na t.č. 0911 881 893 alebo 0475624037 poprípade osobne u vedúcej šk. jedálne alebo do zošita na hlavnej chodbe v pavilóne B.**

1. Deťom v MŠ, ktoré nenavštevujú posledný ročník sa bude dotácia na stravu od 01.05.2023 poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima. [↑](#footnote-ref-1)